Streľba v Devínskej Novej Vsi 30. augusta 2010

Streľba v Devínskej Novej Vsi 30. augusta 2010 sa odohrala 30. augusta 2010 pred desiatou hodinou dopoludnia na ulici Pavla Horova v Bratislave, v mestskej časti Devínska Nová Ves. Zomrelo pri nej osem ľudí (vrátane páchateľa) a 15 bolo zranených.

Kvôli tomuto incidentu vyhlásila vláda Slovenskej republiky na 2. septembra 2010 štátny smútok v čase od 8:00 do 18:00 hod.  V histórii Slovenskej republiky je to šiesty štátny smútok. 

 Priebeh útoku 

 Vražda susedov 
O 9:40, Ľubomír Harman začal strieľať v byte na treťom poschodí na Ulici Pavla Horova 1, kde žila rodina. Bol ozbrojený samopalom vzoru 58 a dvoma pištoľami CZ 85 a CZ 75.

Po zabití všetkých ľudí v byte (tri ženy a dvaja muži), strelec išiel smerom k východu, kde stretol a zranill ďalšieho muža, Jozefa Pútika, z rovnakej rodiny. Pútik vybehol von z bytu, skolaboval a chytil 79 ročného Vincenta Fratriča za pás. Harman oprel jeho pušku o Fratričovo rameno a Pútika postrelil do hlavy, čím ho zabil. 

 Strelba na ulici 
Harman ignoroval Fratriča a potom pokračoval na ulicu, kde začal paľbu a zasiahol niekoľko áut v okolí. Počas streľby miestny úrad vyzýval ľudí prostredníctvom miestneho rozhlasu, aby nestáli pri okne. Následne Harman začal chodiť po ulici a strieľať do okien. Pri tejto streľbe zasiahol 52-ročnú ženu, Gabrielu Košťálovú, ktorá vyšla na balkón. Neskôr zomrela na vykrvacanie. Jej telo našli neskôr popoludní.

Polícia dorazila dve minúty po streľbe. Policajný kapitán Karol Vrchovský bol postrelený Harmanom do tváre; guľka nebola smrtiaca. 25 minút po nahlásení streľby dorazila na miesto zásahová jednotka z Malaciek. Harmana zasiahol do ľavej strany hrudníka výstrel policajta zo špeciálnej jednotky. Policajti ho obkľúčili. Následne spáchal samovraždu výstrelom do hlavy. 

 Páchateľ 
Strelcom bol 48-ročný Ľubomír Harman, ktorý žil v rovnakej budove ako jeho obete.  Legálne vlastnil šesť zbraní vrátane športovej verzie útočnej pušky (samopal) vz. 58, z ktorej strieľal pri útoku, počas útoku vystrelil dokopy 140 nábojov. Jeho možný motív mohli byť susedské spory s obeťami ale nie je to dokázané. .   

Na Harmana bolo policajtmi dokopy vypálených 16 guliek, po tom čo mu príslušník z pohotovostného utváru polície udelil smrteľnú ranu do lavej časti hrudníka sa Harman strelil svojim samopalom dohlavy.    

Neskoršie toxikologické vyšetrenie dokázalo že Harman bol počas streľby pod vplyvom alkoholu. 

Harman vyštudoval lesnícku školu v Liptovskom Hrádku. Podľa jeho bývalého spolužiaka Pavla Časnochu, ktorý s ním vtedy chodil na hodiny karate, Harman bol „Trochu tichý, nechcem povedať stiahnutý, možno samotár“. Ďalší bývalý spolužiak Peter Žihľavník si ho pamätal ako priemerného študenta bez výraznejších schopností. Podľa neho „(Harman) nebol uzavretý a nemal žiadnu fóbiu, bol to normálny chlapec“. Harman prešiel povinnou vojenskou službou, ale nikdy nebol profesionálnym vojakom.

 Vzťahy 
Harman žil osamelý život, nikdy sa neoženil a podla blízkych nemal priateľku. Finančne pomáhal svojim rodičom a sestru podporoval v štúdiach. So žiadnym zo svojich susedov nekomunikoval. Podľa jeho susedov si ho bolo ťažko všimnúť a za celý čas jeho pobytu v budove nikdy nikoho nepozdravil.

 Reakcie 
Nasledujúci deň minister vnútra Daniel Lipšic (KDH) oznámil, že slovenská polícia je pripravená na vykonanie mnohých zmien, ktoré by mali zabrániť podobným útokom v budúcnosti. Jedným z týchto zlepšení by malo byť doplnenie výzbroje, kedy policajné hliadky budú povinne nosiť pri sebe samopal vzor 61 Škorpión. 

Vlastníctvo automatických zbraní civilnými osobami bude zakázané a nebude dovolené za žiadnych okolnosti (vrátane súťažnej streľby). Sprísnia sa podmienky vlastníctva strelných zbraní, kde vydaniu zbrojného preukazu bude predchádzať psychologické vyšetrenia a toto vyšetrenie sa bude musieť opakovať každých päť rokov.

 Referencie 

 Externé odkazy 
 Dokumentárny film o streľbe v Devínskej Novej Vsi

Kategória:2010 na Slovensku
Kategória:Masakre na Slovensku
Kategória:Devínska Nová Ves
Kategória:Udalosti v Bratislave